เท็มปลุมโดมินี

เท็มปลุมโดมินี (; คำแปลแบบวัลเกตจาก "วิหารของพระผู้เป็นเจ้า") เป็นชื่อที่ชาวครูเสดใช้เรียกโดมแห่งศิลาในเยรูซาเลม
อาคารนี้แห่งนี้กลายเป็นสัญลักษณ์สำคัญของเยรูซาเลม โดยปรากฏภาพบนเหรียญในราชอาณาจักรเยรูซาเลมของชาวคริสต์คาทอลิก

ประวัติ

โดมแห่งศิลาสร้างขึ้นในช่วงปลายคริสต์ศตวรรษที่ 7 ในรัชสมัยอับดุลมะลิก อิบน์ มัรวาน เคาะลีฟะฮ์อุมัยยะฮ์องค์ที่ 5 บนพื้นที่ที่เคยเป็นพระวิหารที่สองของชาวยิว (หรืออาจต่อเติมอาคารสมัยไบแซนไทน์ที่มีอยู่ ซึ่งมีอายุถึงรัชสมัยเฮราคลิอุส, ค.ศ. 610–641)H. Busse, "Zur Geschichte und Deutung der frühislamischen Ḥarambauten in Jerusalem",  Zeitschrift des Deutschen Palästina-Vereins 107 (1991),  144–154. (gere 145f). 
หลังการยึดครองเยรูซาเลมในสงครามครูเสดครั้งที่หนึ่ง (ค.ศ. 1099) โดมแห่งศิลาถูกมอบไว้ในความดูแลของ canons regular คณะออกัสติเนียน ตอนแรก ส่วนศิลาที่อาคารนี้สร้างทับถูกปล่อยไว้โดยไม่ได้ปิดคลุม และนักบวชก็ได้สร้างแท่นบูชาไว้บนศิลานั้น ต่อมามีการคลุมศิลานี้ด้วยหินอ่อนสีขาว และมีการสร้างแท่นนักร้องประสานเสียงบนนั้น ซึ่งงานนี้น่าจะเสร็จสมบูรณ์ใน ค.ศ. 1140 เท่านั้น ใน ค.ศ. 1138 เท็มปลุมโดมินีได้รับการยกสถานะเป็นแอบบีย์ภายใต้การดูแลของเจฟฟรีย์ และในวันที่ 1 เมษายน ค.ศ. 1141 โบสถ์แห่งนี้ได้รับการอุทิศอย่างเป็นทางการโดยอัลเบริกแห่งออสเตีย ผู้แทนพระสันตปาปา ซึ่งอาจเป็นไปได้ว่าอุทิศแด่นักบุญมารีย์ 

นักรบครูเสดเรียกมัสยิดอัลอักศอที่อยู่ติดกันเป็น Templum Solomonis ("วิหารของซาโลมอน")

หลังสร้างพระราชวังเพื่อจุดประสงค์แล้วเสร็จสมบูรณ์ใกล้ประตูจัฟฟาและทางใต้ของหอคอยดาวิด กษัตริย์ทรงมอบอาคารหลังนี้ให้แก่คณะอัศวินเทมพลาร์ ซึ่งเป็นคณะอารามวาสีและทหารคาทอลิก โดยใช้เป็นสำนักงานใหญ่ โดมนี้ปรากฏอยู่ตราประทับส่วนหลังของผู้นำของอัศวินเทมพลาร์ (เช่น Everard des Barres และ Renaud de Vichiers) และอาจเป็นต้นแบบทางสถาปัตยกรรมของโบสถ์เทมพลาร์ทรงกลมทั่วทวีปยุโรปThe Architecture of the Italian Renaissance,  Jacob Burckhardt, Peter Murray, James C. Palmes, University of Chicago Press, 1986, p. 81

แม้ว่าโดมแห่งการเสด็จขึ้นสู่สวรรค์ที่อยู่ติดกัน สร้างขึ้นเป็นหอล้างบาปในสมัยครูเสด นับแต่นั้นมา สถานที่แห่งนี้ก็ตกอยู่ภายใต้การดูแลของหน่วยงานอิสลามในฐานะส่วนหนึ่งของพื้นที่โดมแห่งศิลา ต่อมาหลังสงครามครูเสด พื้นที่นี้ก็เปลี่ยนกลับเป็นมัสยิดอีกครั้งSimon Sebag Montefiore, Jerusalem: The Biography, p. 276.

 อ้างอิง 

ข้อมูล


หมวดหมู่:โบสถ์โรมันคาทอลิกในเยรูซาเลม
หมวดหมู่:เนินพระวิหาร
หมวดหมู่:ปราสาทและป้อมสนามของอัศวินเทมพลาร์
หมวดหมู่:โบสถ์ในราชอาณาจักรเยรูซาเลม